[{"text_idx": "#000002", "text": "Why become a CTA member?"}, {"text_idx": "#000003", "text": "Aneurin Bevan Transport to Health"}, {"text_idx": "#000004", "text": "Coronavirus/COVID-19: Guidance for Community Transport"}, {"text_idx": "#000005", "text": "Request your organisation\u2019s MiDAS No."}, {"text_idx": "#000006", "text": "Risk Assessment and Risk Management"}, {"text_idx": "#000009", "text": "Prosiectau rydyn ni wedi\u2019u cefnogi"}, {"text_idx": "#000010", "text": "Rydyn ni wedi gweithio gyda darparwyr cludiant cymunedol sy\u2019n bodoli, yn ogystal a\u0302 phobl mewn cymunedau ledled Cymru sydd am sefydlu cynlluniau cludiant cymunedol newydd, i gael y cyllid, y gefnogaeth a\u2019r arbenigedd sydd eu hangen arnynt i gysylltu eu cymunedau. Yn dilyn, mae manylion rhai o\u2019r prosiectau newydd sydd wedi\u2019u sefydlu neu sydd wedi cael cyllid fel rhan o Cysylltu Cymunedau yng Nghymru:"}, {"text_idx": "#000011", "text": "Un o\u2019r prosiectau sydd wedi cael cymorth gan Cysylltu Cymunedau yng Nghymru ydy Prosiect Bws Banc Galw\u2019r Gyrrwr Y Gelli. Y sefyllfa anffodus sydd ohoni mewn cymunedau gwledig ledled Cymru yw bod banciau\u2019r stryd fawr a thros-y-cownter yn cau. Mae poblogrwydd gwasanaethau bancio ar-lein yn golygu bod llai a llai o wasanaethau lleol ar gael i bobl. Dyma sydd wedi digwydd mewn tref farchnad wledig ym Mhowys. Yn 2018, gwelodd Y Gelli Gandryll yr olaf o\u2019i banciau dros-y-cownter yn cau ac fe achosodd hyn gryn bryder i drigolion lleol, yn enwedig pobl hy\u0302n, a oedd yn dibynnu ar y gwasanaeth i wneud eu bancio ac yn cael budd o\u2019r elfen gyfarwydd, wyneb-yn-wyneb a oedd yn rhoi sicrwydd yn y banc lleol."}, {"text_idx": "#000012", "text": "Hyd yn hyn, mae\u2019r prosiect wedi cynorthwyo dros 300 o bobl i gael mynediad at wasanaethau bancio dros y cownter nad ydynt wedi bod ar gael yn y Gelli ers 2018. Yn dilyn cynllun peilot cychwynnol ac arolwg teithwyr, a amlygodd angen penodol i bobl yn y gymuned gael mynediad at wasanaethau bancio a gwasanaethau eraill, cyflwynodd Galw\u2019r Gyrrwr Y Gelli a thi\u0302m Cysylltu Cymunedau yng Nghymru gais llwyddiannus am gyllid i gronfa Arian i Bawb Y Gronfa Loteri Fawr. Golygai hyn y gallent ddarparu gwasanaeth Bws y Banc am ddim yn fisol ac mae hynny wedi bod o fudd mawr i\u2019w teithwyr, gan ei fod yn darparu mynediad i fanciau a gwasanaethau hanfodol eraill ac yn lleihau unigrwydd ac arwahanrwydd."}, {"text_idx": "#000013", "text": "Y llynedd, daeth Canolfan Gymunedol Gellifedw a Chymdeithas Henoed Gellifedw a leolir yn sir gyfagos Abertawe i gysylltiad a\u0302 Chludiant Cymunedol Castell-nedd Port Talbot, sy\u2019n aelod o\u2019r CTA. Roedd y grwpiau cymunedol lleol yn bryderus iawn eu bod yn colli eu gwasanaeth bws lleol \u2013 colled a fyddai\u2019n cael effaith andwyol ar y bobl a oedd yn dibynnu arno. Byddai colli\u2019r gwasanaeth yn cael fwyaf o effaith ar bobl hy\u0302n, pobl anabl a rhai sy\u2019n agored i niwed gan ei bod yn llai tebygol bod ganddynt gar a byddent yn sicr yn dioddef i raddau gwaeth gydag unigrwydd, arwahanrwydd a cholli annibyniaeth."}, {"text_idx": "#000014", "text": "Gyda chymorth prosiect Cysylltu Cymunedau yng Nghymru, aethant ati i chwilio am gyllid i dalu costau cynnal ac ymestyn y gwasanaeth. Erbyn mis Ionawr 2020, roeddem wedi gweithio gyda\u2019n gilydd i ganfod cyllidwr addas ac wedi cynorthwyo\u2019r prosiect i ysgrifennu cais am gyllid i Gronfa\u2019r Loteri Fawr ac o ganlyniad, roedd CCCNPT wrth eu bodd o glywed eu bod wedi llwyddo i gael buddsoddiad o \u00a310,000 a fyddai\u2019n galluogi eu bws Townrider i ddechrau darparu\u2019r teithiau."}, {"text_idx": "#000017", "text": "Dywedwyd wrth Rod nad diffyg gwasanaeth cludiant cymunedol yn unig oedd y prif rwystr oedd yn wynebu pobl yn ardal Rhydaman wrth geisio mynychu cyfleoedd cymdeithasol a chyfleoedd eraill, ond bod diffyg trafnidiaeth gyhoeddus fforddiadwy a hygyrch yn y lle cyntaf, a bod hynny\u2019n golygu bod mwy fyth o angen am gludiant cymunedol."}, {"text_idx": "#000018", "text": "O\u2019r fan honno, dechreuodd Dolen Teifi ymgynghori ag unigolion allweddol, grwpiau cymunedol a rhanddeiliaid eraill yn Rhydaman, yn ogystal a\u0302 thi\u0302m Cysylltu Cymunedau yng Nghymru y CTA. Roeddem yn gallu cynorthwyo Dolen Teifi i bennu hyd a lled prosiect a fyddai\u2019n llenwi bwlch yn y ddarpariaeth cludiant cymunedol yn Rhydaman, yn ogystal a\u0302\u2019u helpu i ddatblygu ac ysgrifennu cais am gyllid gan gynllun grant Pawb a\u2019i Le y Loteri Fawr."}, {"text_idx": "#000019", "text": "Mae Prosiect Ffyrdd at Les sy\u2019n cael ei redeg gan O Ddrws i Ddrws yn wasanaeth cludiant cymunedol hyblyg, o ddrws i ddrws, sy\u2019n galluogi pobl i fynychu apwyntiadau meddygol hanfodol, mynd i gael trin eu gwallt, mynd i\u2019r banc neu gymdeithas adeiladu, siopa yn yr archfarchnad neu fynychu gweithgareddau a grwpiau cymdeithasol. Daeth y prosiect yn fyw ar o\u0302l cael bron i \u00a3100,000 o gyllid gyda chymorth ti\u0302m Cysylltu Cymunedau yng Nghymru."}, {"text_idx": "#000020", "text": "Yn aml gall bod yn aelod o grw\u0302p cymunedol, cymdeithas neu glwb lleol roi ymdeimlad o berthyn i bobl. Trwy ddod ynghyd i gymryd rhan mewn gweithgareddau neu fynychu diwrnodau allan, mae bod yn aelod o grw\u0302p cymunedol yn rhoi cyfle i bobl sydd a\u0302 diddordebau tebyg ddod at ei gilydd, treulio amser gyda\u2019i gilydd a mwynhau cwmni ei gilydd."}, {"text_idx": "#000021", "text": "Mae Cymunedau Cydweithredol yn brosiect ar y cyd rhwng Cysylltu Cymunedau yng Nghymru, Cymdeithas Mudiadau Cludiant Cymunedol Sir Benfro (PACTO), Cymdeithas Mudiadau Gwirfoddol Ceredigion (CAVO) a Chludiant Cymunedol Dolen Teifi, ac mae\u2019n darparu gwasanaeth cludiant cymunedol pwrpasol ar gyfer grwpiau cymunedol yn Sir Gaerfyrddin a Cheredigion. Mae\u2019r prosiect yn cynorthwyo darparwyr cludiant cymunedol ledled Dyfed i ddatblygu eu gwasanaethau cludiant grw\u0302p cymunedol eu hunain a thrwy wneud hynny, mae\u2019n gwneud gwahaniaeth sylweddol i wella ansawdd bywyd a lleihau unigrwydd ac arwahanrwydd ymhlith pobl sy\u2019n byw yng Ngorllewin Cymru."}, {"text_idx": "#000024", "text": "Ond un rhwystr allweddol i barhad y prosiect oedd diffyg cludiant hygyrch, a olygai ei bod yn anodd i bobl fynychu. Yn dilyn cyfarfod cychwynnol, penderfynwyd y byddai ti\u0302m Cysylltu Cymunedau yng Nghymru yn diffinio\u2019r costau, yn datblygu cynnig ac yn ysgrifennu cais am gyllid i sicrhau bod gan y grw\u0302p ddigon o gyllid i allu gwneud yn siw\u0302r bod cymaint o bobl leol a\u0302 phosib yn gallu mynychu, yn arbennig rhai sydd ag anabledd a rhai sy\u2019n byw rai milltiroedd o\u2019r ganolfan."}, {"text_idx": "#000025", "text": "Os ydych chi am gael golwg ar ragor o brosiectau sydd wedi cael cymorth gennym, gallwch weld rhagor o straeon am gymunedau yn sefyll ar eu traed ac yn gwneud gwahaniaeth isod:"}, {"text_idx": "#000029", "text": "Beth yw Cysylltu Cymunedau yng Nghymru?\nDewch i wybod mwy am y prosiect gan gynnwys ein newyddion diweddaraf a sut i gysylltu a\u0302'r ti\u0302m.\nLawrlwythwch adnoddau a luniwyd gan y ti\u0302m yn ystod y prosiect.\nDewch i wybod mwy am ein Rhwydweithiau Arloesi Cludiant a'r hyn rydyn ni wedi'i ddysgu wrth siarad a\u0302 darparwyr cludiant cymunedol a rhanddeiliaid ledled Cymru.\nManylion y rhaglenni hyfforddi sydd ar gael trwy Cysylltu Cymunedau yng Nghymru a sut y gallwch chi gymryd rhan.\nDysgwch sut mae Cysylltu Cymunedau yng Nghymru yn sefydlu prosiectau a phartneriaethau newydd ledled Cymru."}, {"text_idx": "#000030", "text": "Beth yw Cysylltu Cymunedau yng Nghymru?"}, {"text_idx": "#000032", "text": "Branding & Website by Tonik"}]